[Resep] Outydse hoenderpastei - Maroela Media
Outydse hoenderpastei (Foto: Lapa-uitgewers)
2 hoenders (ongeveer 3 kg in totaaI)
3 klein wortels, geskil en in skyfies gesny
750 (3 k) water
45 ml (3 e) Clover Mooi River-botter
125 ml ( ½ k) Clover- vars room
400 g (1 rol) gekoopte skilferkorsdeeg
Plaas die hoender, sout, pietersielie, koljander, peperkorrels, naeltjies, lourierblare, witasyn, uie, wortels en water saam in 'n groot genoeg kastrol.
Laat prut die hoender tot gaar – ongeveer 2 uur lank. Laat dit effens afkoel en haal die hoender uit die aftreksel. Giet die aftreksel deur 'n sif en hou dit eenkant. Hou die uie en wortels eenkant.
Vlok die hoender. Knip een hoenderboudjie se vel fyn en voeg die hoendervel by die gevlokte hoender. Voeg ook die uie en wortels daarby.
Voorverhit die oond tot 200 °C. Smeer 'n groot genoeg oondvaste bak met botter. Skep die hoendermengsel in die voorbereide bak.
Smelt die botter in 'n kastrol en roer die koekmeel by. Roer die hoenderaftreksel geleidelik by en laat prut tot die sous verdik het. Geur dit na smaak met sout en peper.
Verwyder dit van die hitte en roer die room by. Giet die sous oor die hoendermengsel.
Rol die skilferkorsdeeg bo-oor die hoendermengsel oop. Verf 'n bietjie water op die oondbak se rand en druk die skilferkorsdeeg op die rand vas. Sny die rand netjies. Sny 'n paar gaatjies in die deeg vir stoom om te ontsnap.
Bak die pastei 15 minute lank teen 200 °C. Stel die oondtemperatuur af na 180 °C en bak dit nog 15 minute of tot liggoudbruin bo-op.